b'\n_START_ARTICLE_\nWei Yuan\n_START_SECTION_\nBiografia\n_START_PARAGRAPH_\nWei Yuan (Shaoyang, Hunan -Xina-, 23 d\'abril de 1794 - Hangzhou (Zhejiang), 26 d\'agost de 1856)._NEWLINE_Va ser un estudiant brillant, amb 14 anys va obtenir el grau de "sui" (nivell local) i va entrar a l\'escola Yuelu (\xe5\xb2\xb3\xe9\xba\x93\xe6\x9b\xb8\xe9\x99\xa2) on va estudiar els cl\xc3\xa0ssics confucians sota el mestratge de Liu Fenglu (\xe5\x8a\x89\xe9\x80\xa2\xe7\xa6\x84), representant de l\'escola Changzhou (\xe5\xb8\xb8\xe5\xb7\x9e\xe5\xad\xb8\xe6\xb4\xbe). Posteriorment va assolir el grau provincial en els ex\xc3\xa0mens imperials i treball\xc3\xa0 com a secretari d\'importants homes d\'Estat, com He Changling \xe8\xb3\x80\xe9\x95\xb7\xe9\xbd\xa1, Tao Shu \xe9\x99\xb6\xe6\xbe\x8d, Lin Zexu \xe6\x9e\x97\xe5\x89\x87\xe5\xbe\x90 i Yu Qian \xe8\xa3\x95\xe8\xac\x99._NEWLINE_El 1831 el van traslladar a Yangzhou on si va quedar la resta de la seva vida. _NEWLINE_El 1847 va obtenir el grau m\xc3\xa9s alt en els ex\xc3\xa0mens pel mandarinat, per\xc3\xb2 la rebel\xc2\xb7li\xc3\xb3 dels Taiping no li va permetre aplicar les reformes que proposava i va\xc2\xa0 passar els darrers anys de la seva vida retirat a un monastir budista.\n_START_SECTION_\nEl pensament i l\'obra de Wei Yuan\n_START_PARAGRAPH_\nVa ser un dels primers pensadors de finals de la dinastia Qing que va posar en discussi\xc3\xb3 les difer\xc3\xa8ncies de poder entre la Xina i l\xe2\x80\x99Occident, en una etapa en qu\xc3\xa8 la dinastia Qing ja entrava en el seu declive, que d\xe2\x80\x99alguna forma va arribar al seu punt m\xc3\xa9s algit amb els enfrontaments contra les potencies occidentals i la Primera Guerra de l\xe2\x80\x99opi -1839-1842-._NEWLINE_Va proposar que el xinesos havien d\'estudiar la tecnologia dels \xe2\x80\x9cbarbars\xe2\x80\x9d i que calia introduir a nivell estatal els aparells i la tecnologia occidental a la Xina._NEWLINE_Com a autor va conrear diverses disciplines; el 1842 va escriure\xc2\xa0 Sheng wu ji (\xe5\x9c\xa3\xe6\xad\xa6\xe8\xae\xb0) (Escrits sobre la Conquesta) un \xe2\x80\x9ccant\xe2\x80\x9d al creixement de la dinastia Qing, i el 1843 \xe2\x80\x9cTractat il\xc2\xb7lustrat dels Poders del Mar\xe2\x80\x9d Hai guo tu zhi\xc2\xa0(\xe6\xb5\xb7\xe5\x9b\xbd\xe5\x9b\xbe\xe5\xbf\x97), recull de materials occidentals fet per Lin Zexu durant i despr\xc3\xa9s de la Primera guerra de l\xe2\x80\x99Opi, on es mostra la necessitat d\xe2\x80\x99aprofundir en el coneixement de les nacions occidentals amb pres\xc3\xa8ncia naval i els corresponents aven\xc3\xa7os tecnologics.Va participar en la traducci\xc3\xb3 al xin\xc3\xa8s de l\xe2\x80\x99obra de Hugh Murray (1779-1846) \xe2\x80\x9cEncyclopaedia of Geography, Comprising a Complete Description of the Earth\xe2\x80\x9d, i un dels precursors del Moviment d\'auto-enfortiment._NEWLINE_Va escriure el seu propi tractat de geografia \xe2\x80\x9cHaiguo tuzhi\xe2\x80\x9d \xe6\xb5\xb7\xe5\x9c\x8b\xe5\x9c\x96\xe5\xbf\x97, i una\xc2\xa0 hist\xc3\xb2ria militar \xe2\x80\x9cShengwuji \xe8\x81\x96\xe6\xad\xa6\xe8\xa8\x98\xe2\x80\x9d on menciona la importancia de posar-se al dia en els coneixement sobre les tecnologies militars utilitzades en els pa\xc3\xafsos occidentals, com les armes de foc i els vaixells a vapor._NEWLINE_Tamb\xc3\xa9 va col\xc2\xb7laborar com a editor principal en la recopilaci\xc3\xb3 d\xe2\x80\x99assajos sobre temes socials, pol\xc3\xadtics i econ\xc3\xb2mics, amb una  \xe2\x80\x9cAntologia de textos sobre l\xe2\x80\x99art de governar de la dinastia Qing\xe2\x80\x9d (Huangchao jingshi wenbian - \xe7\x9a\x87\xe6\x9c\x9d\xe7\xb6\x93\xe4\xb8\x96\xe6\x96\x87\xe7\xb7\xa8 - ) escrits per funcionaris Qing, que d\'alguna manera segons l\'historiador William T. Rose, va servir com a "b\xc3\xadblia" pels reformistes de l\'\xc3\xa8poca i dels intel\xc2\xb7lectuals que pregonaven la necessitar d\'impulsar reformes pol\xc3\xadtiques pragm\xc3\xa0tiques._NEWLINE_Com a fil\xc3\xb2sof va analitzar entre altres, els escrits de la Dinastia Han, amb la conclusi\xc3\xb3 de que les petites paraules tenen grans significats, \xc2\xa0(wei yan da yi \xe5\xbe\xae\xe8\xa8\x80\xe5\xa4\xa7\xe7\xbe\xa9).'